A harmincéves háborúban a liga tagállamai igen jelentős szerephez jutottak. Csapataik fontos győzelmet arattak az 1620-as fehérhegyi csatában és az 1623-as stadtlohni csatában is. Egyik legfőbb hadvezérük Johann t’Serclaes Tilly (1559–1632) volt; ő a felelős többek között Magdeburg felégetéséért is. II. Gusztáv Adolf svéd király 1632-ben a Lech folyó mellett, a raini csatában legyőzte Tilly seregét, a hadvezér maga is életét vesztette a harcban.